CELEX: 32019D0703
Language: bg
Date: 2014-10-08 00:00:00
Title: Решение (ЕС) 2019/703 на Съвета от 8 октомври 2014 година за подписване от името на Съюза и неговите държави членки на Протокол за изменение на Споразумението за въздушен транспорт между Канада и Европейската общност и нейните държави членки, за да се вземе предвид присъединяването към Европейския съюз на Република Хърватия

8.5.2019   
               
               
                  BG
               
               
                  Официален вестник на Европейския съюз
               
               
                  L 120/3
               
            
         РЕШЕНИЕ (ЕС) 2019/703 НА СЪВЕТА
         от 8 октомври 2014 година
         за подписване от името на Съюза и неговите държави членки на Протокол за изменение на Споразумението за въздушен транспорт между Канада и Европейската общност и нейните държави членки, за да се вземе предвид присъединяването към Европейския съюз на Република Хърватия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 5 от него,
         като взе предвид Акта за присъединяване на Република Хърватия, и по-специално член 6, параграф 2, втора алинея от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 14 септември 2012 г. Съветът оправомощи Комисията да започне преговори от името на Съюза, неговите държави членки и Република Хърватия, с цел сключването на Протокол за изменение на Споразумението за въздушен транспорт между Канада и Европейската общност и нейните държави членки (1), за да се вземе предвид присъединяването към Европейския съюз на Република Хърватия (наричан по-долу „протоколът“).
                  
               
                     (2)
                  
                  
                     Тези преговори приключиха успешно на 16 октомври 2013 г.
                  
               
                     (3)
                  
                  
                     Протоколът следва да бъде подписан от името на Съюза и на неговите държави членки, при условие че бъде сключен на по-късна дата,
                  
               ПРИЕ НАСТОЯЩОТО РЕШЕНИЕ:
         
            Член 1
            Подписването на Протокола за изменение на Споразумението за въздушен транспорт между Канада и Европейската общност и нейните държави членки, за да се вземе предвид присъединяването към Европейския съюз на Република Хърватия (2), се разрешава от името на Съюза и неговите държави членки, при условие на сключването на протокола.
         
         
            Член 2
            Председателят на Съвета е оправомощен да посочи лицето(лицата), упълномощено(и) да подпише(ат) протокола от името на Съюза и на неговите държави членки.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 8 октомври 2014 година.
            
               
                  За Съвета
               
               
                  Председател
               
               M. LUPI
            
         
         
            (1)  Текстът на споразумението е публикуван в ОВ L 207, 6.8.2010 г., стр. 32.
         
            (2)  Текстът на Протокола ще бъде публикуван заедно с решението за сключването му.